google/wiki40b huggingface dataset:
Erich Ludendorff

Život

Bol vojakom z povolania už pred prvou svetovou vojnou. Od roku 1895 dôstojník generálneho štábu, 1908-1912 šéf oddelenia.
Za prvej svetovej vojny veliteľ generálneho štábu 8. armády vo Východnom Prusku. Preslávil sa (spolu s generálom, poľným maršalom, von Hindenburgom) víťazstvom nad ruskými vojskami pri Tannenbergu vo Východnom Prusku v roku 1914 (spolu s Hindenburgom bol nazývaný hrdina Tannenbergu).
Od augusta 1916 bol ako zástupca Hindenburga faktickým veliteľom nemeckej armády (stal sa generálom infantérie a zásobovania v treťom vrchnom velení pozemnej armády). Podporoval anexionistické vojenské ciele, najmä na východe (plány na presídlenie Slovanov). Vo februári 1917 inicioval obnovené vyhlásenie neobmedzenej ponorkovej vojny, neskôr mal rozhodujúci podiel na zvrhnutí ríšskeho kancelára Theobalda von Bethmann-Hollweg a jeho vystriedanie exponentom vojenského velenia G. Hertlingom.
Po neúspechu letnej ofenzívy v roku 1918 vo Francúzsku a zrútení balkánskeho frontu 29. septembra požiadal vládu, aby začala rokovania o prímerí a odporučil parlamentarizáciu systému. Po oznámení tvrdých podmienok prímeria sa usiloval o obnovenie bojov. 26. októbra 1918 bol zosadený a odišiel do Švédska.
Po návrate do Nemecka bol politicky aktívny vo zväzoch extrémnej nacionalistickej pravice. Podporoval Kappov puč v roku 1920, neskôr istý čas podporoval Adolfa Hitlera, bol účastníkom tzv. „pivnicového puča“ (česky a anglicky „pivný puč“) v roku 1923. V procese s pučistami bol oslobodený. V rokoch 1924 - 1928 bol poslancom ríšskeho snemu za rôzne pravicové zoskupenia. Bol kandidátom nacionalistických skupín v prezidentských voľbách v roku 1925 (utrpel porážku). Pod vplyvom svojej druhej manželky Mathilde, rod. Spieß, rozvinul antikresťanské a antižidovské myšlienky, sám seba videl ako bojovníka za kultúru (Kulturkämpfer). Ku koncu života už nedosiahol významnejší politický vplyv. Bol spoluzakladateľom tzv. Tannenbergského spolku (1926 zal. - 1933 zakázaný) a Spolku pre poznanie Boha (1937 zal. - 1961 na zákl. spolkového ústavného zákona zakázaný).
Riadenie letovej prevádzky

Riadenie letovej prevádzky (angl. Air traffic control, skr. ATC) je služba poskytovaná na zemi pracovníkmi riadenia letovej prevádzky, ktorí riadia a koordinujú lietadlá na zemi i vo vzduchu. Túto činnosť vykonáva riadiaci letovej prevádzky, ktorý riadi aj pohyb po letiskových plochách a zodpovedá za plynulosť toku letovej prevádzky vo vzdušnom priestore. Na Slovensku túto činnosť vykonáva štátny podnik Letové prevádzkové služby Slovenskej republiky.
Najdôležitejším celosvetovým cieľom systémov riadenia letovej prevádzky je vzájomne oddeliť lietadlá, aby sa predošlo kolíziám, organizovať a vykonávať prúd vzdušnej premávky a poskytovať informácie a ďalšiu podporu pre pilotov, keď je potrebná. V niektorých krajinách môže riadenie letovej prevádzky hrať aj bezpečnostnú alebo obrannú rolu (ako v napr. v USA) alebo dokonca môže byť prevádzkované armádou (napr. ako Brazília).
Riadenie letovej prevádzky bolo prvýkrát predstavené na londýnskom Croydonovom letisku v roku 1921. Archie League, ktorý riadil prevádzku lietadiel používaním farebných vlajok, je často považovaný za prvého pracovníka riadenia letovej prevádzky. Zamedzovanie kolíziam je vyjadrené ako separácia a tento termín znamená zabezpečenie bezpečnej vzdialenosti medzi jednotlivými lietadlami, pričom sa používajú postranné, vertikálne a pozdĺžne separačné minimá; veľa lietadiel má v súčasnosti nainštalovaný protikolízny systém ako rezerva za pozorovanie a inštrukcie od ATC. Okrem toho je to ich hlavná funkcia a ATC môže poskytovať dodatočné služby ako poskytovanie informácií pre pilotov o počasí, navigáčných informácií a NOTAMy.
V mnohých krajinách sú služby ATC poskytované v takmer celom vzdušnom priestore a tieto služby sú dostupné pre všetkých užívateľov (súkromné, vojenské a komerčné letectvo). V prípade, že pracovníci riadenia letovej prevádzky sú zodpovední za riadenie všetkých lietadiel v určitom vzdušnom priestore, tento vzdušný priestor sa nazýva riadený vzdušný priestor (nad 2 450 m n. m.). Naopak v neriadenom vzdušnom priestore (pod 2 450 m n. m.) lietadlá letia bez poskytovanej služby systému ATC. Zavislé od typu letu a klasifikácie vzušného priestoru, ATC môže vystaviť inštrukcie, ktoré piloti musia vykonať, alebo iba letové informácie k napomáhaniu pilotom vykonávať činnosť vo vzdušnom priestore. Vo všetkých prípadoch, pilot má svojím rozhodnutím konečnú zodpovednosť za bezpečnosť letu a môže vybočiť od inštrukcií ATC v mimoriadnej situácií. K zabezpečeniu vzájomnej komunikácií je požadované, aby všetci piloti a riadiaci pracovníci letovej prevádzky boli schopní rozprávať a porozumieť angličtine. Národný jazyk pre daný region môže byť tiež normálne používaný.
Hubová (okres Ružomberok)

Doliny a kotliny

Hubová sa nachádza v údolí Váhu, v centrálnej časti Šípskej Fatry, približne 12 km severozápadne od mesta Ružomberok. V blízkosti obce sú dve doliny: Hubovská (Gombášska) a Bystrá dolina. Hubovská dolina je širšia a rozľahlejšia a zaberá väčšinu územia obce. Bystrá dolina je dlhšia a užšia a preteká ňou Bystrý potok, ktorý zároveň tvorí hranicu s obcou Černová.

Hornatosť

Obec sa nachádza v pohorí Veľká Fatra, v jeho podcelku Šípska Fatra. Najvyšší vrch chotára je Červený Grúň (1 139 m n. m.), ďalšími významnými vrchmi sú Kútnikov kopec (1 064 m n. m.), Veľký Smrekovec (972 m n. m.), Kýčera (956 m n. m.), Grúň (940 m n. m.) a Malý Smrekovec (819 m n. m.).

Vodné toky

Obec Hubová leží na ľavom brehu rieky Váh a v blízkosti obce pramenia potoky Brúsový a Lánový.
Lánový potok, tok III. rádu, pramení severne pod kopcom Kýčera (956 m n. m.). Ďalej steká do Gombášskej doliny, kde zľava priberá prítok zo severného svahu Kútnikovho kopca (1 064 m n. m.). Ďalej sa Lánový potok vstupuje do údolia Váhu a tu preteká centrom obce Hubová, kde do neho zľava ústí Brúsový potok, následne potok Pastva, až kým neústi do Váhu.
Brúsový potok je tok IV. rádu, ktorý pramení na východných svahoch Kútnikovho kopca (1 064 m n. m.), odkiaľ steká do Gombikárskej doliny, kde zľava priberá dva významné prítoky. Preteká obcou Hubová, kde sa vlieva do Lánového potoka. Brúsový potok je využívaný ako zdroj pitnej vody pre obce Hubová a Švošov.
Bystrý potok je hraničný potok III. rádu a pramení medzi Chabzdovou (1 339 m n. m.) a Maďarovou (1 340 m n. m.). Tečie smerom na sever cez Bystrú dolinu, kde priberá dva prítoky - jeden zo severnej strany spod Švošovskej hole (1 324 m n. m.) a druhý prameniaci pod Grúňom (940 m n. m.). Neskôr priberá ešte niekoľko malých prítokov, až sa nakoniec zľava vlieva do Váhu.

Dejiny

Prvá písomná zmienka o obci je z roku 1425 v súvislosti z panstvom hradu Likava. Prví osadníci boli pastieri oviec, ktorí tu zakladali salaše, následkom čoho sa v obci rozvinulo aj garbiarstvo. Ovce sa pásli na kopcoch a lúkach a vhodné podmienky priestrannej Hubovskej doliny ľudom umožnili pestovať obilie. V obci bol aj mlyn, ktorý sa ale nezachoval. Zo starších období sa dochovali dve drevenice, ktoré slúžili ako sypárne na obilie. V Bystrej doline sú zrúcaniny hute, čo svedčí o kováčskom remesle v tejto doline, kde sa pravdepodobne nachádzali aj zásoby železnej rudy. V centre obce bol postavený v 19. storočí neskorobarokový kostol svätého Kríža. Názov obce Gombáš (maď. Gombak = Huba) bol v roku 1948 zmenený na Hubová. V roku 1951 sa od obce osamostatnila obec Ľubochňa.
Čerešňa pílkatá

Čerešňa pílkatá (iné názvy: višňa pílkatá, sakura ozdobná; lat. Prunus serrulata) je strom z rodu čerešňa čeľade ružovité (Rosaceae).

Sakura

Kvety čerešne pílkatej sa pod menom sakura (jap. 桜 alebo 櫻)  považujú v japonsku za symbol krásy a príchodu jari. Dorastá do výšky 4 metrov. Na jar keď kvitne má ružové kvety ktoré po pár týždňoch odkvitnú a potom sú len zelené kvety ktoré na jeseň odkvitnú.
1. Slovenská liga vo futsale 2013/14

Systém súťaže

Systém súťaže sa oproti minulej sezóne zmenil. Po základnej časti, v ktorej hral každý s každým jedenkrát doma a vonku, nasledovalo play-off a play-out. Do play-off postúpilo najlepších 6 družstiev, pričom prvé 2 celky boli nasadené priamo do semifinále. Zvyšné 4 družstvá hrali štvrťfinále. Play-out hrali posledné 4 celky základnej časti skupinu každý s každým jedenkrát doma a vonku o 7. až 10. miesto a rozhodlo sa v ňom o 2 družstvách, ktoré si zahrali baráž o zotrvanie v 1. SLF.
Parenéza

Parenéza (z starogr. parainesis = napomenutie) je nabádajúca, napomínajúca alebo útešná výpoveď (lat. adhortácia). Parenézy a parenetické spisy spadajú do filozofickej literatúry a teologickej literatúry, spravidla v podbe výzvy a návodu na eticky správny život.
Eva Ľuptáková

Život

Po maturite na SPŠ drevárskej v Spišskej Novej Vsi (odbor konštrukcia a tvorba nábytku a interiéru, bytový architekt) v roku 1975 pokračovala v štúdiu na Univerzite J. E. Purkyně v Brne (dnes Masarykova univerzita), odbor Veda o výtvarnom umení a História. Štúdium ukončila v roku 1980 diplomovou prácou „Ranogotická architektúra do roku 1350 v okrese Banská Bystrica”. 
V rokoch 1980 - 1981 pracovala ako historik umenia v Štátnej galérii v Banskej Bystrici. Od roku 1981 pracuje v Oravskej galérii v Dolnom Kubíne, od roku 1984 vo funkcii riaditeľky. Od roku 1982 je aj súdnou znalkyňou.
Je autorkou koncepcie a generálnou komisárkou expozícií umenia 15.-20. stor. zo zbierok OG v Župnom dome a Dolnom Kubíne, pripravila rad autorských výstav slovenského výtvarného umenia na Slovensku, v Česku, Maďarsku a Poľsku, profiluje výstavnú dramaturgiu Oravskej galérie a štvrté desaťročia buduje jej zbierkový fond. Organizuje medzinárodné sympózium maľby, vďaka ktorým sa podarilo do zbierok OG získať darom diela od autorov z Poľska, Francúzska, Kanady, Česka a Slovenska.
Embryo

Embryo alebo zárodok (v užšom zmysle) (z gr.: έμβρυον) je jedna z prvých fáz ontogenetického (individuálneho) vývoja (vývoja jedinca) eukaryotického organizmu.

Embryo v botanike

V botanike je embryo súčasť semena. Semeno obsahuje ešte zásobné látky, z ktorých môže embryo čerpať energiu a prvotný stavebný materiál pri klíčení a vývoji klíčku rastlinky.
Dolomieu (Isère)

Poloha

Obec má rozlohu 13,32 km². Najvyšší bod je položený 454 m n. m. a najnižší bod 260 m n. m.

Obyvateľstvo

Počet obyvateľov obce je 2 922 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Caunettes-en-Val

Poloha

Obec má rozlohu 8,71 km². Najvyšší bod je položený 363 m n. m. a najnižší bod 159 m n. m.

Obyvateľstvo

Počet obyvateľov obce je 52 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Event Horizon Telescope

Event Horizon Telescope je medzinárodný projekt, v ktorom sa vedci zameriavajú na sledovanie čiernych dier. Konkrétne ide o čiernu dieru v strede Mliečnej dráhy s názvom Sagittarius A* a čiernu dieru v strede galaxie Messier 87. 10. apríla 2019 publikovali výskumníci z tohto projektu prvú vizuálnu snímku čiernej diery, zo stredu galaxie Messier 87.

Teleskopy

Projekt  Event Horizon Telescope zahŕňa sieť teleskopov:
Atacama Large Millimeter ArrayAtacama Pathfinder ExperimentHeinrich Hertz Submillimeter TelescopeIRAM 30m telescopeJames Clerk Maxwell TelescopeLarge Millimeter TelescopeSouth Pole TelescopeSubmillimeter Array
Spojením existujúcich ďalekohľadov pomocou nových systémov, EHT využíva značné globálne investície na vytvorenie zásadne nového nástroja s uhlovou rozlišovacou schopnosťou, ktorá je najvyššia možná z povrchu Zeme.
Karel Babánek

Život

Bol synom vrchného banského úradníka, ktorého rodina sa postupne sťahovala z Březových Hor do Jílového a Jáchymova. Vyštudoval pražskú právnickú fakultu, istý čas pôsobil ako notársky koncipient. Nakoniec získal stále zamestnanie ako právny úradník pražského magistrátu. V roku 1932 bol penzionovaný.
Bol dlhoročným členom básnického spolku Máj a spočiatku i Modernej revue. Miloval prírodu, inšpiráciu získaval na dlhých prechádzkach do pražských záhrad, pozdĺž Vltavy aj inam. Žil samotársky, neoženil sa, hlboké priateľstvo ho viazalo k bratovi-lekárovi.
Zomrel vo svojom vinohradskom byte po dlhej chorobe, je pochovaný v Strašnickom krematóriu.
Zdena Frýbová

Životopis

Svoju profesnú kariéru začala v denníku Práca. Ďalej publikovala v rôznych českých a slovenských periodikách. V roku 1992 založila nadáciu Robin, ktorej cieľom bolo pomáhať túlajúcim sa a týraným zvieratám. Názov nadácie je inšpirovaný psím hrdinom jednej z jej najúspešnejších kníh.

Tvorba

Zdena Frýbová patrí k spisovateľom, ktorí sa cenzúre kontroverzných tém za socializmu vyhli absolútne nepolitickým písaním. Častým motívom je u nej lekárske alebo vedecké prostredie. Vo väčšine svojich diel sa sústreďuje na pracovnú problematiku, prepája psychologické, kriminalistické a reportážne postupy. Často sa inšpirovala profesnými románmi Arthura Haileyho.
Ešte pred novembrom 1989 dokončila román Mafie po česku aneb Jeden den Bohuslava Panenky, v ktorom otvorene kritizuje pomery prednovembrového Česko-Slovenska, najmä v súvislosti s korupčným správaním sa politických prominentov vtedajšieho režimu. Aby mohla byť kniha vôbec vydaná, musela Frýbová na základe pokynov prednovembrovej cenzúry prepracovať koniec románu tak, aby hlavný hrdina, predstaviteľ "prednovembrovej mafie", nakoniec skončil za mrežami, čím sa malo dokázať, že bez ohľadu na všetky negatívne javy zmienené v románe, nakoniec zvíťazí spravodlivosť a právo. Román však vychádza až v roku 1990, a to vrátane doslovu, napísaného ešte pred novembrom 1989, v ktorom sa končiaci normalizačný systém snaží kritiku obsiahnutú v románe čo najviac zjemniť a relativizovať.
Po novembri 1989 začína Zdena Frýbová vo svojich dielach i v rozhovoroch pre médiá (najmä pre Právo) veľmi otvorene akcentovať politické témy.
Jej texty ústami hrdinov románov naďalej kritizujú prednovembrový režim, zároveň však nezakrývajú veľké autorkine sklamanie nad skutočnosťou, že zločiny socializmu zostali nepotrestané a že prominenti vtedajšieho režimu sa často veľmi ľahko zorientovali v nových podmienkach a na svoju prednovembrovú kariéru nadviazali kariérou ešte úspešnejšou. Ako príklad prináša román Mafie po listopadu aneb Ryba smrdí od hlavy, ktorý voľne nadväzuje na román Mafie po česku aneb Jeden den Bohuslava Panenky, a v ktorom hlavného hrdinu "oslobodzuje" (na základe rozsiahlej amnestie Václava Havla, udelenej na začiatku roku 1990 dvom tretinám väzňov) a otvára mu dvere do ponovembrového podnikania, ale i organizovaného zločinu.
Vo svojich románoch autorka nijako neskrýva svoje ľavicové názory, ktoré kombinuje s veľmi tvrdou kritikou korupcie a organizovaného zločinu v ranom porevolučnom období. Hrdinovia jej románov často prepadajú beznádeji, že "všetko je zle"; názory tohto typu často zaznievajú najmä v psychologicko-kriminálnych románoch Polda a jeho voľnom pokračovaní Polda a jeho soudce, ale i v skôr rodinne a humoristicky ladených románoch Malinkatý kretén alebo Robin Druhý a jeho rodina (voľné pokračovanie bestselleru Robin).
Podľa jej prózy vznikla v roku 1991 televízna inscenácia Uzavřený pavilon.
Britpop

Britpop je subžáner alternatívneho rocku, ktorý vznikol v 90. rokoch 20. storočia v Anglicku. Medzi hlavných predstaviteľov britpopu patria skupiny Oasis, Coldplay, Blur, Radiohead, Keane, Franz Ferdinand, Travis, Pulp alebo Kula Shaker.
Britpop sa vynoril z britskej nezávislej hudobnej scény zo začiatku 90. rokov a bol charakterizovaný skupinami ovplyvnenými britskou gitarovou pop music z rokov 1960 a 1970. Hnutie sa vyvíjalo ako reakcia proti rôznym hudobným a kultúrnym trendom na konci 80. a na začiatku 90. rokov a to najmä fenoménu grunge z US. V dôsledku invázie amerických grunge skupín do UK, nové britské skupiny ako Suede a Blur zahájili hnutie štylizovaním sa do polohy protichodných hudobných síl odkazujúcich na britskú gitarovú hudbu minulosti a písaním o jedinečných britských témach. K týmto skupinám sa čoskoro pridali aj ďalšie ako Oasis, Pulp, Supergrass, Sleeper a Elastica. Britpopové skupiny priniesli britský alternatívny rock do mainstreamu a vytvorili kostru väčšieho kultúrneho hnutia nazvaného „Cool Britannia“. Aj keď populárnejšie skupiny boli schopné šíriť komerčný úspech v zámorí, predovšetkým do USA, hnutie sa do značnej miery do konca desaťročia rozpadlo.
University of Southern California

University of Southern California je súkromná nezisková výskumná univerzita v Južnom Los Angeles v Kalifornii v USA.
Bola založená v roku 1880, čím je najstaršou kalifornskou súkromnou výskumnou univerzitou.
V roku 2000 ju časopis Time a Princeton Review vyhlásil za „Univerzitu roka“. Šanghajský rebríček ju zaradil medzi 47 najlepších univerzít sveta.
Má najviac zahraničných študentov z univerzít v USA, čo odráža kozmopolitný charakter Los Angeles.
Na základnom štvorročnom štúdiu študovalo v roku 2011 17 414 študentov, na univerzite sa vzdelávalo tiež 20 596 postgraduálnych študentov v rôznych odboroch vrátane ekonomiky, práva, sociálnej práce a medicíny. Univerzita má veľmi vysokú úroveň vedeckých výskumných aktivít.
Griesheim-près-Molsheim

Poloha

Obec má rozlohu 4,62 km². Najvyšší bod je položený 191 m n. m. a najnižší bod 156 m n. m.

Obyvateľstvo

Počet obyvateľov obce je 1 996 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Martina Kisková

Životopis

Martina Kisková sa narodila v Banskej Bystrici. Absolvovala Gymnázium Andreja Sládkoviča a študovala na Univerzite Mateja Bela. Vyštudovala tamojšiu Ekonomickú fakultu.
V roku 2014 viedla charitu Dobrý anjel. Kvôli manželovej kandidatúre na prezidenta SR od 1. júna 2013 prevzala od neho funkciu predsedu správnej rady nadácie.

Prvá dáma

Po zvolení manžela za prezidenta avizovala, že chce zostať v úzadí a venovať sa rodine. Zúčastnila sa inaugurácie 15. júna 2014. Počas prvých mesiacov po zvolení ostala spolu s deťmi žiť v Poprade, pričom manžel dochádzal do práce v Bratislave na týždňovky. Na verejnosti sa neukazuje a manžela nesprevádza na služobných cestách. Nahrádza ju niekedy manželka ministra zahraničných vecí Miroslava Lajčáka. Svoj prístup ešte pred voľbami vysvetľovala takto: „Vzhľadom na to, že ani jeden z posledných slovenských či českých prezidentov nemal maloleté deti, je potrebné k tejto situácii pristupovať s citom a uvedomiť si, že deti matku potrebujú.“
S manželom Andrejom má tri deti: Veroniku (2005), Viktora (2009) a Martina (2017).
Cossé-d’Anjou

Poloha

Obec má rozlohu 13,29 km². Najvyšší bod je položený 211 m n. m. a najnižší bod 84 m n. m.

Obyvateľstvo

Počet obyvateľov obce je 429 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dampierre (Calvados)

Poloha

Obec má rozlohu 5,26 km². Najvyšší bod je položený 181 m n. m. a najnižší bod 97 m n. m.

Obyvateľstvo

Počet obyvateľov obce je 116 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Teodor Mousson

Životopis

Jozef Teodor Mousson sa narodil 15. decembra 1887 v Hőgyész. Medzi rokmi 1905 až 1909 študoval Mousson na Vysokej škole výtvarných umení v Budapešti. V roku 1911 sa presťahoval do Michaloviec, kde pôsobil do roku 1919 ako učiteľ. Od roku 1919 sa Mousson profesionálne venoval maliarstvu. V roku 1942 ho postihlo vážne ochorenie, pri ktorom došlo ku krvácaniu do mozgu a Moussonovi celá ľavá časť jeho tela ochrnula. V roku 1946 sa pre jeho zlý fyzický a psychický stav sťahuje do Bratislavy a následne k svojmu synovi do Trenčína, kde aj umrel.

Tvorba

Moussonovou špecifickou črtou bola žánrová maľba, teplé farby, svetlo, leto. Preslávil sa predovšetkým svojimi juho-zemplínskymi motívmi z mestských trhov a dedín z okolia Michaloviec. Preto mu patrí prívlastok „maliar zemplínskeho slnka a ľudu". Neskôr sa v Michalovciach založila aj základná škola ktorá bola pomenovaná po Moussonovi.
Girauvoisin

Poloha

Obec má rozlohu 5,06 km². Najvyšší bod je položený 370 m n. m. a najnižší bod 237 m n. m.

Obyvateľstvo

Počet obyvateľov obce je 76 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pázmaneum

Pázmaneum (lat. Collegium Pazmanianum) je maďarské rímskokatolícke „študijné a ubytovacie zariadenie“ vo Viedni. Založené bolo v roku 1623 Petrom Pázmaňom, ostrihomským arcibiskupom, ako rímskokatolícky seminár pre kandidátov štúdia teológie z Uhorska vo Viedni.
Multimédiá

Multimédiá sú kombináciou textu, zvuku, grafiky, animácie, interaktivity a videa; podmnožina hypermédií. Sú určené na informovanie a zábavu publika. Multimédiá sú taktiež označované ako elektronické médiá na zálohovanie a predstavenie multimediálneho obsahu.
Théraváda

Théraváda (-pálijský slovný kmeň; doslova: cesta starších; pálijský nominatív: théravádó, iné názvy: théravádový/théravádsky/théravádinský budhizmus, cesta starších, južný budhizmus, nekodifikované tvary: théravádový/théravádsky/théravádinský buddhizmus) je vetvou Budhizmu, ktorá využíva učenia Pálijského kánonu a kolekciu najstarších dochovaných Budhistických textov ako svoje základné učenie ale zahŕňa i bohaté tradície a praktiky, ktoré sa rozvinuli počas dlhého obdobia interakcií s kultúrami a spoločenstvami. Je dominantným náboženstvom v Barme, Thajsku, Sri Lanke, Kambodži a Laose. Tiež je praktikovaná ako menšinové náboženstvo v Bangladéši, Malajzii, Číne, Indii, Vietname a Nepále. Prezentuje budhistické učenie ako bolo systematizované na prvom budhistickom koncile bezprostredne po Budhovej smrti.
V súčasnosti je na svete asi 150 miliónov theravádových budhistov a v posledných desaťročiach sa zakoreňuje i na západe a vracia sa i do krajiny svojho pôvodu - do Indie.
US Open 2006

Muži

Roger Federer vs.  Andy Roddick 6-2 4-6 7-5 6-1

Ženy

Maria Šarapovová vs.  Justine Heninová-Hardenneová 6-4 6-4

Muži štvorhra

Martin Damm/ Leander Paes vs.  Jonas Björkman/ Max Mirnyj 6-7 (5) 6-4 6-3

Ženy štvorhra

Nathalie Dechyová/ Vera Zvonariovová vs.  Dinara Safinová/ Katarina Srebotniková 7-6(5) 7-5

Zmiešaná dvojhra

Bob Bryan/ Martina Navrátilová vs.  Martin Damm/ Květa Peschkeová 6-2 6-3

Juniori

Dusan Lojda vs. Peter Polansky 7-6(4) 6-3

Juniorky

Anastasia Pavľučenkovová vs. Tamira Paszeková 3-6 6-4 7-5

Štvorhra juniori

Jamie Hunt/Nathaniel Schnugg vs. Jarmere Jenkins/Austin Krajicek 6-3 6-3